CELEX: C2006/154/61
Language: el
Date: 2006-07-01 00:00:00
Title: Υπόθεση F-49/06: Προσφυγή-αγωγή της  9ης Μαΐου2006  — Nijs κατά Ελεγκτικού Συνεδρίου

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/26
            
         Προσφυγή-αγωγή της 9ης Μαΐου2006 — Nijs κατά Ελεγκτικού Συνεδρίου
   (Υπόθεση F-49/06)
   (2006/C 154/61)
   Γλώσσα διαδικασίας:η γαλλική
   Διάδικοι
   
      Προσφεύγων-ενάγων: Bart Nijs (Bereldange, Λουξεμβούργο) [Εκπρόσωπος: F. Rollinger, δικηγόρος]
   
      Καθού-εναγόμενο: Ευρωπαϊκό Ελεγκτικό Συνέδριο
   Αιτήματα του προσφεύγοντος-ενάγοντος
   Ο προσφεύγων-ενάγων (στο εξής: προσφεύγων) ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Αρμόδιας για τους Διορισμούς Αρχής (ΑΔΑ) να μην προαγάγει τον προσφεύγοντα το 2005, καθώς και κάθε άλλη συναφή ή/και επακόλουθη απόφαση,
            
         
               —
            
            
               να διατάξει την αποκατάσταση της υλικής ζημίας και της ηθικής βλάβης που υπέστη ο προσφεύγων,
            
         
               —
            
            
               να καταδικάσει το Ευρωπαϊκό Ελεγκτικό Συνέδριο στα δικαστικά έξοδα.
            
         Ισχυρισμοί και κύρια επιχειρήματα
   Προς στήριξη της προσφυγής-αγωγής του, ο προσφεύγων προβάλλει τους εξής λόγους:
   
               1.
            
            
               τις συνέπειες για την περίοδο αξιολόγησης 2004 μιας παραποίησης της εκθέσεως αξιολογήσεώς του όσον αφορά την περίοδο 2003,
            
         
               2.
            
            
               την παραβίαση των αρχών της ασφάλειας δικαίου του προσωπικού, της ίσης μεταχειρίσεως των υπαλλήλων και της χρηστής διοικήσεως, κατά την εφαρμογή στον προσφεύγοντα του νέου συστήματος αξιολογήσεως που κατάρτισε το καθού-εναγόμενο,
            
         
               3.
            
            
               το γεγονός ότι μια συνάδελφός του κλήθηκε παρανόμως να ασκήσει προσωρινά ανώτερα καθήκοντα,
            
         
               4.
            
            
               το γεγονός ότι ένας από τους ιεραρχικώς ανωτέρους του άσκησε τα καθήκοντά του παρανόμως,
            
         
               5.
            
            
               την ανεπαρκή ακεραιότητα του ανωτέρω του αυτού,
            
         
               6.
            
            
               πολλές περιπτώσεις υπέρβασης εξουσίας και μια παράβαση της Συνθήκης.